दोनों ने दावेदारी का ऐलान किया, बोले- हम अमेरिका की आत्मा बचाने के लिए लड़ रहे
Joe Biden's 2024 Candidacy Announcement Today: US Presidential Election Updates अमेरिका के राष्ट्रपति जो बाइडेन दूसरी टर्म के लिए  आज शाम फिर से उम्मीदवारी की घोषणा कर सकते हैं।
अमेरिकी राष्ट्रपति जो बाइडेन और भारतीय मूल की उप राष्ट्रपति कमला हैरिस 2024 का चुनाव भी लड़ेंगे। मंगलवार को दोनों ने इसकी घोषणा की। 80 साल के बाइडेन ने राष्ट्रपति तो कमला हैरिस ने उप-राष्ट्रपति पद की उम्मीदवारी का ऐलान 3 मिनट का वीडियो जारी कर किया है।
वीडियो में बाइडेन ने कहा- चार साल पहले जब मैंने चुनाव लड़ा तो कहा था कि हम अमेरिका की आत्मा को बचाने की लड़ाई लड़ रहे। अब भी ऐसा ही है। इसलिए मैं फिर से चुनाव लड़ूंगा।
बाइडेन के 3 मिनट के वीडियो की शुरुआत 2020 में व्हाइट हाउस पर ट्रंप समर्थकों के हमले से होती है। इसके बाद वो अपनी स्पीच शुरू करते हैं। बाइडेन ने अपने वीडियो में ट्रंप के समर्थकों को चरमपंथी बताया।
बाइडेन की घोषणा के अहम पॉइंट्स 
2020 के राष्ट्रपति चुनाव से पहले भी बाइडेन ने ऐसे ही 25 अप्रैल को अपनी उम्मीदवारी की घोषणा की थी। वहीं, सोमवार को मीडिया से बात करते हुए बाइडेन ने कहा था, 'मैं पहले ही बता चुका हूं कि मैं फिर चुनाव लड़ने के बारे में सोच रहा हूं। मैं जल्द ही इसकी घोषणा कर दूंगा।'
बाइडेन अमेरिकी इतिहास में सबसे उम्रदराज राष्ट्रपति
वॉशिंगटन पोस्ट की रिपोर्ट मुताबिक बाइडेन के सहयोगियों ने 2024 में होने वाले राष्ट्रपति चुनाव से जुड़े अभियान की तैयारी पिछले साल ही शुरू कर दी थी। इस दौरान अमेरिका की फर्स्ट लेडी यानी जो बाइडेन की पत्नी जिल बाइडेन के साथ भी कई मीटिंग हुई। बाइडेन ने व्हाइट हाउस में अपने सलाहकारों में से एक जूली रोड्रिगीज को इलेक्शन कैंपेन का मैनेजर बनाया है।
जो बाइडेन 80 साल के हैं। वे अमेरिका के इतिहास में सबसे उम्रदराज राष्ट्रपति हैं। डॉक्टर्स कई बार बाइडेन की सेहत से जुड़े टेस्ट कर चुके हैं। व्हाइट हाउस के रिकॉर्ड्स के मुताबिक वह अपने काम के लिए मानसिक तौर से काफी तेज हैं। हालांकि, इसके बावजूद उनका फिर से चुनावों में उतरना एक ऐतिहासिक कदम है।
US की पहली फीमेल वाइस प्रेसिडेंट हैं भारतीय मूल की कमला हैरिस
डेमोक्रेटिक पार्टी से आने वाली कमला अमेरिकी इतिहास में उपराष्ट्रपति बनने वाली पहली महिला और इस पद पर पहुंचने वाली भारतीय मूल की भी पहली महिला हैं। कमला हैरिस हॉर्वर्ड यूनिवर्सिटी, कैलिफोर्निया यूनिवर्सिटी और हेस्टिंग्स कॉलेज ऑफ लॉ से ग्रेजुएट हैं।
2010 से 2014 के बीच वह 2 बार कैलिफोर्निया की अटॉर्नी जनरल रहीं। 2017 से 2021 तक वह अमेरिकी सीनेटर रहीं। 20 जनवरी 2021 को वह अमेरिका की 49वीं उपराष्ट्रपति बनी थीं। पिछले साल बाइडेन की कोलोनोस्कोपी के दौरान वो 85 मिनट के लिए अमेरिका की राष्ट्रपति भी रहीं थीं।
बाइडेन-हैरिस के खिलाफ कोई बड़ा नेता नहीं
अब तक बाइडेन के खिलाफ केवल डेमोक्रेटिक पार्टी की तरफ से 2 पॉलिटिकल एक्टिविस्ट ने ही दावेदारी पेश की है। इनमें दोनों के पास पहले का कोई चुनावी एक्सपीरिएंस नहीं है। इनमें से एक मैरियन विलियमसन हैं और दूसरे अमेरिका के राष्ट्रपति रहे जॉन एफ केनेडी के बेटे रॉबर्ट केनेडी।
रॉबर्ट ने अपनी दावेदारी पेश करते हुए कहा था, ' अमेरिका ने दुनियाभर में आठ ट्रिलियन डॉलर पुल, सड़कें, इमारतें और इन्फ्रास्ट्रकचर तबाह करने में खर्च किए गए हैं। जबकि चीन ने दुनियाभर में आठ ट्रिलियन डॉलर से ये सारी चीजें बनवाई हैं। इसलिए उसका असर दुनिया में बढ़ा है।'
आप खबर से जुड़े इस पोल में हिस्सा ले सकते हैं...
